Diari Oficial de la Generalitat Valenciana


Sumari del DOGV 1108, del 17-07-1989 (1989/814542)

CIRCULAR de 23 de juny de 1989, de la Direcció General d'Economia i Política Financera, per la qual es dicten instruccions per al seguiment especial dels projectes d'inversions cofinançats amb recursos del Fons Europeu per al Desenvolupament Regional (Feder), en desplegament de l'Ordre de 23 de juny de 1987, de la Conselleria d'Economia i Hisenda sobre programació d'inversions.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1108

Data del DOGV
:   17-07-1989

Secció del DOGV
:   ALTRES DISPOSICIONS

Número del document
:   1989/814542


Data del document
:   23-06-1989

Organisme emissor
:   Conselleria d'Economia i Hisenda

Tipus de document
:   Anunci

Anàlisi jurídica

Circular de 23 de juny de 1989, de la Direcció General d'Economia i Política financera, per la qual es dicten instruccions per al seguiment especial dels projectes d'inversions cofinançats amb recursos del Fons Europeu per al Desenvolupament Regional (Feder), en desplegament de l'Ordre de 23 de juny de 1987, de la Conselleria d'Economia i Hisenda sobre programació d'inversions.  
Per Ordre de la Conselleria d'Economia i Hisenda de 23 de juny de 1987, es dictaren normes sobre programació d'inversions de la Generalitat Valenciana.  
El número dos de l'article primer de l'Ordre esmentada estableix que en els projectes susceptibles de ser cofinançats per altres Administracions Públiques i, si s'escau, per les Comunitats Europees, hauran de tenir-se en compte les disposicions de les entitats cooperadores.  
La participació de la Generalitat Valenciana en els recursos procedents del Feder, mitjançant la presentació de sol·licituds de cofinançament a través de les distintes vies previstes en els corresponents Reglaments Comunitaris, origina la necessitat de realitzar un seguiment especial de l?execució dels projectes d'inversió cofinançats, així com també de les possibles incidències que aquests puguen experimentar.  
La disposició final de l?Ordre, autoritza la Direcció General d'Economia i Política Financera a dictar les instruccions necessàries per al seu desplegament i execució.  
Per això, aquesta Direcció General estableix:  
Primer  
Els projectes d'inversió de la Generalitat Valenciana cofinançats amb recursos del Feder, d'acord amb les decisions de l'any 1988, i els que han estat presentats per a l'adopció de les decisions oportunes en 1989, estaran subjectes a l?especial seguiment que es detalla en aquesta Circular.  
Segon  
U A la recepció dels dossiers de sol·licitud, segellats i firmats pel Ministeri d'Economia i Hisenda, el Servei de Gestió del Feder, de la Direcció General d'Economia i Política Financera, trametrà a les Conselleries responsables de l'execució dels projectes, les còpies corresponents.  
Dos. La Conselleria responsable haurà d'identificar els projectes concrets d'execució corresponent a cada dossier i facilitar al Servei de Gestió del Feder una llista on s'expressarà el número de projecte assignat a nivell nacional amb els distints codis d'identificació dels projectes d?execució en la comptabilitat principal de la Generalitat Valenciana.  
Tres Conforme siguen rebudes, el Servei de Gestió del Feder facilitarà a les Conselleries corresponents, còpia de les Decisions Comunitàries d?Ajuda. La Conselleria inversora prendrà nota de les dades bàsiques incloses en la comunicació de la Decisió, especialment les referides a la data a partir de la qual es poden certificar els pagaments realitzats i les dates d'inici i acabament del projecte. Des d'aqueix moment es prendran les mesures necessàries per a l'estricte compliment del que estableix la Decisió d?Ajuda.  
Quatre Les Conselleries afectades notificaran al Servei de Gestió del Feder, el més prompte possible, qualsevol incidència que es produesca en l?execució efectiva dels projectes cofinançats, amb la finalitat que aquest Servei prenga les mesures oportunes. Aquestes notificacions es realitzaran segons el model de l'annex 2 d'aquesta Circular.  
Tercer  
U Les Conselleries responsables de l?execució de projectes cofinançats trametran al Servei de Gestió del Feder, tan prompte com estiguen disponibles:  
- Estudi, si és necessari, de l?impacte ambiental de les obres a realitzar, i també de les mesures previstes per a corregir-ne, si s'escau, els efectes negatius.  
- Còpia de les ordres d'inserció de l'anunci de concurs de licitació en el Diari Oficial de les Comunitats Europees, segons que estableix la normativa comunitària sobre mercats públics.  
- Còpia de les actes de comprovació de replanteig de les obres objecte de l'ajuda.  
En tots els casos serà necessari especificar els números nacional i comunitari del projecte a què es fa referència.  
Dos. Sense perjudici del que estableix el número quatre del punt segon, durant els deu primers dies de cada mes impar, les Conselleries afectades trametran al Servei de Gestió del Feder un informe, segons el model de l'annex I d'aquesta Circular, referit al nivell de pagaments assolit, durant els dos mesos anteriors, pels projectes cofinançats pel Feder, adjuntat de les corresponents còpies dels documents comptables OK.  
A partir de la informació facilitada per les Conselleries, el Servei de Gestió del Feder trametrà la sol·licitud dels pagaments realitzats referits a les inversions cofinançades pel Feder.  
Tres. Conforme vagen finalitzant les inversions cofinançades pel Feder, les Conselleries responsables de la seua execució trametran al Servei de Gestió del Feder:  
- Còpia de l'acta de recepció provisional de les obres, o justificació equivalent.  
- Desglossament dels imports de la despesa realitzada i breu descripció de les característiques i la repercussió de la inversió realitzada, incloent el nombre de llocs de treball creats i el de mantinguts, segons el model de l'annex 3 d'aquesta Circular.  
Amb aquesta documentació, el Servei de Gestió del Feder sol·licitarà la liquidació de les ajudes i comunicarà a la Direcció General del Tresor i Patrimoni, de la Conselleria d'Economia i Hisenda, l?import de cada sol·licitud de pagament.  
Quatre. Quan el Tresor Públic ingresse en la Tresoreria de la Generalitat Valenciana les quantitats corresponents, aquesta ho comunicarà al Servei de Gestió del Feder per a la constància de la recepció dels fons.  
Quart. Les Conselleries gestores de les inversions cofinançades pel Feder, arxivaran tota la documentació relacionada amb la seua execució i comptabilització, de forma que siga directament i fàcilment inspeccionable, no sols pels òrgans de control intern i extern, sinó també per les delegacions del Feder encarregades de cerciorar-se de l'exacte compliment de tots els termes continguts en la Decisió de Concessió d?Ajuda.  
València, 23 de juny de 1989. - El Director General d'Economia i Política Financera: Juan Antonio Gisbert García.  
Veure imatge